Tor Suhrke

Tor Suhrke (født 26. januar 1947) er en norsk ingeniør og beredskapsekspert fra Stathelle i Bamble.

Han er utdannet ved Norges tekniske høgskole i Trondheim som maskiningeniør. Fra 1983 var han ved Saga Petrokjemi sitt anlegg for produksjon av plast på Bamble. De hadde etablert seg der i 1975. Umiddelbart efter Suhrkes tiltredelse ble anleggene kjøpt av Statoil som fortsatte med plastproduksjon. I 1992 var han blitt direktør samme sted. Fra 1994 til 1996 var han direktør for Europas nest største plastprodusent i 2013, det østerrikske kjemiselskapet Borealis sin svenske avdeling i Stenungsund.  Dette ble senere eier av Bambleanlegget, som i 2013 er eid av britiske Ineos.

I mai 1996 etterfulgte han Torstein Petersen (1931–2010) som direktør for Direktorat for brann- og eksplosjonsvern, beskikket for seks år.  Beskikkelsen ble utvidet med nye seks år i 2002, det året kontoret skiftet navn til Direktoratet for brann- og elsikkerhet (DBE). Året efter flyttet hele greia til Tønsberg under det nye navnet Direktoratet for samfunnssikkerhet og beredskap der Jon Arvid Lea (født 1948) skulle bli toppsjef. Suhrke ville blitt avdelingsdirektør i det nye direktoratet, og satt altså bare som direktør til midt i 2003. Han gikk da over til ny jobb som spesialrådgiver i nevnte rektorat, året efter forfremmet til avdelingsdirektør for forebygging og el-sikkerhet. Sommeren 2005 var han dog fungerende direktør noen tid. 

I 2011 delte han ut den 12. «Beredskapsprisen» 2010 til hjemkommunen Bamble kommune. Suhrke var forøvrig leder for speidergruppen 1. Stathelle 1981–1989 som også ligger i Bamble.

Referanser 

Norske ingeniører
Alumni fra NTH
Norske direktører
Personer fra Bamble kommune